SIRI วิ่ง 3% รับกำไร Q2 โตกว่าคาด พ่วงปันผล 0.04 บ. XD 29 ส.ค.นี้
SIRI บวก 3% นักลงทุนเข้าเก็งงบไตรมาส 2 โตกว่าคาด พร้อมแจกปันผล 0.04 บ. ขึ้น XD 29 ส.ค. จ่าย 13 ก.ย. นี้
SIRI บวก 3% นักลงทุนเข้าเก็งงบไตรมาส 2 โตกว่าคาด พร้อมแจกปันผล 0.04 บ. ขึ้น XD 29 ส.ค. จ่าย 13 ก.ย. นี้
16 ส.ค. 2565

ผู้สื่อข่าวรายงานว่า วันนี้ (16 ส.ค.65) ราคาหุ้น บริษัท แสนสิริ จำกัด (มหาชน) หรือ SIRI ณ เวลา 15:11 น. อยู่ที่ระดับ 1.07 บาท บวก 0.03 บาท หรือ 2.88% สูงสุดที่ระดับ 1.08 บาท ต่ำสุดที่ระดับ 1.05 บาท ด้วยมูลค่าการซื้อขาย 70.95 ล้านบาท

สำหรับราคาหุ้น SIRI ที่ปรับตัวขึ้นบนกระดานคาดจะมาจากการที่นักลงทุนเข้ามาเก็งผลประกอบการไตรมาส 2/65 ที่เติบโตเด่น โดยไตรมาส 2/65 บริษัทมีกำไรสุทธิ อยู่ที่ 917.62 ล้านบาท เติบโต 38.65% จากงวดเดียวกันของปีก่อน ที่มีกำไร 661.83 ล้านบาท ส่วนงวด 6 เดือนแรกมีกำไร 1.22 พันล้านบาท เติบโต 16.66% จากงวดเดียวกันของปีก่อน ที่มีกำไร 1.04 พันล้านบาท
นอกจากนี้บริษัทฯ ประกาศจ่ายปันผลจากงวดดำเนินงานวันที่ 1 ม.ค. 65 ถึงวันที่ 30 มิ.ย. 65 เป็นเงินสดในอัตราหุ้นละ 0.04 บาท กำหนดขึ้นเครื่องหมาย XD วันที่ 29 ส.ค. 65 และกำหนดจ่ายเงินปันผลในวันที่ 13 ก.ย. 65
ทั้งนี้บล.กรุงศรี ระบุในบทวิเคราะห์ว่า กำไรไตรมาส 2/65 ของ SIRI เติบโตดีกว่าประมาณการของทางฝ่ายวิจัย 48% และดีกว่า Consensus 9% โดยกำไรงวดครึ่งปีแรก 65 เพิ่มขึ้น 17% จากช่วงครึ่งปีก่อน และคิดเป็น 52% ของประมาณการกำไรปี 65 ของทางฝ่ายวิจัย